Zsolti és a Karib-tenger kalózai újra vízre szállnak 👍
| 2020 május 28. 18:24
A Sea of Thieves már a megjelenésekor sem volt egy rossz játék, azóta pedig elképesztő mennyiségű tartalom került bele, így nem csoda, hogy egyre többen játszanak vele. A mai csapatunk is gyakorlott matrózokból áll, akik nem csak a Game Pass Online Fesztivál kedvéért telepítik fel a Rare kalózos mókáját, hanem bizony a megjelenés óta tartják rettegésben a virtuális tengereken hajókázókat.
A Game Pass Online Fesztivál gameplay streamjeit Videojáték Zsolti zárja hivatalosan, de egy elég ütős All-Star gála kerekedett ki a dologból, hiszen csatlakozik hozzá Aza, daev és Sirius is, hogy együtt próbálják meg elsüllyeszteni a többi kalóz bárkáját. Hogy ez sikerül-e nekik, az este 7-től kiderül.